
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 9
                                                           din 29 ianuarie 2019
privind însuşirea şi aprobarea Protocolului de predare - primire a investiţiei : „Extinderea și modernizarea stației de epurare din municipiul Sighișoara, județul Mureș”, cuprinderea bunurilor rezultate în urma finalizării investiției în domeniul public al municipiului și completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare la Contractul de Delegare a Gestiunii Serviciilor Publice de alimentare cu apă şi de canalizare, înregistrat la Asociaţia de Dezvoltare Intercomunitară „Aquainvest Mureş” cu nr. 22/05.03.2010 şi la S.C. Compania Aquaserv S.A. Tîrgu Mureş cu nr. 202662/05.03.2010, așa cum a fost modificat 

prin actele adiționale încheiate ulterior
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1.466/18.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Ordonanței Guvernului nr. 25/2001 privind înființarea Companiei Naționale de Investiții „C.N.I.” - S.A., cu modificările și completările ulterioare și ale Legii nr. 224/2007 privind ratificarea Acordului-cadru de împrumut dintre România şi Banca de Dezvoltare a Consiliului Europei, cu modificările și completările ulterioare;
Având în vedere finalizarea obiectivului de investiții: „Extinderea și modernizarea stației de epurare din municipiul Sighișoara, județul Mureș”, în cadrul proiectului „Sistem integrat de reabilitare a sistemelor de alimentare cu apă și canalizare, a stațiilor de tratare a apei potabile și stațiilor de epurare a apelor uzate în localitățile de până la 50.000 locuitori”, aprobat prin Legea nr. 224/2007, Subproiect – Finalizarea lucrărilor de execuție la obiectivul : „Extinderea și modernizarea stației de epurare din municipiul Sighișoara, județul Mureș”;

Având în vedere Procesul - verbal de recepție la terminarea lucrărilor înregistrat la Compania Națională de Investiții „C.N.I.” - S.A. cu nr. 17.654/10.11.2017 și la Municipiul Sighișoara cu nr. 30.300/10.11.2017;

Având în vedere Protocolul de predare - primire, înregistrat la Compania Națională de Investiții „C.N.I.” - S.A. cu nr. 17.655/10.11.2017 și la Municipiul Sighișoara cu nr. 30.301/10.11.2017, prin care Compania Națională de Investiții „C.N.I.” - S.A. transmite în mod gratuit investiția : „Extinderea și modernizarea stației de epurare din municipiul Sighișoara, județul Mureș”;

Având în vedere că Protocolul de predare - primire antemenționat anulează orice documente încheiate anterior între Compania Națională de Investiții „C.N.I.” - S.A. și Municipiul Sighișoara, cu excepția celor care stabilesc în sarcina primitorului obligația de a asigura cofinanțarea investiției;

Având în vedere că odată cu predarea - primirea efectuată pentru investiția : „Extinderea și modernizarea stației de epurare din municipiul Sighișoara, județul Mureș”, s-a predat beneficiarului Unitatea Administrativ Teritorială Sighișoara, județul Mureș și cartea tehnică a construcției;

Având în vedere adresa Companiei Naționale de Investiții „C.N.I.” - S.A. cu nr. 13.216/31.10.2018, înregistrată la Municipiul Sighișoara cu nr. 30.915/31.10.2018, prin care este înaintată situația centralizatoare a lucrărilor de proiectare și execuție realizate în cadrul subproiectului - Finalizarea lucrărilor de execuție la obiectivul : „Extinderea și modernizarea stației de epurare din municipiul Sighișoara, județul Mureș”;

Având în vedere rezultatele verificărilor întreprinse de Comisia de inventariere numită prin Dispoziția Primarului Municipiului Sighișoara nr. 1.061/28.11.2018, consemnate în Procesul - verbal de inventariere și stabilire a situației faptice a mijloacelor fixe pentru obiectivul : „Extinderea și modernizarea stației de epurare din municipiul Sighișoara, județul Mureș”, înregistrat cu nr. 1.295/16.01.2019, precum și lista de inventar, parte integrantă din acesta;

Având în vedere prevederile Contractului de Delegare a Gestiunii Serviciilor Publice de alimentare cu apă şi de canalizare, înregistrat la Asociaţia de Dezvoltare Intercomunitară „Aquainvest Mureş” cu nr. 22/05.03.2010 şi la S.C. Compania Aquaserv S.A. Tîrgu Mureş cu nr. 202662/05.03.2010, aşa cum a fost modificat prin actele adiţionale încheiate ulterior;

Având în vedere prevederile art. 858 - 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Având în vedere Raportul de specialitate comun al Direcţiei Administrarea Patrimoniului și al Serviciului Tehnic, Investiții-Urmărire Contracte, Monitorizare Servicii de Utilități Publice, înregistrat cu nr. 1.465/18.01.2019, prin care se propune însuşirea şi aprobarea Protocolului de predare - primire a investiţiei: „Extinderea și modernizarea stației de epurare din municipiul Sighișoara, județul Mureș”, cuprinderea bunurilor rezultate în urma finalizării investiției în domeniul public al municipiului și completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare la Contractul de Delegare a Gestiunii Serviciilor Publice de alimentare cu apă şi de canalizare, înregistrat la Asociaţia de Dezvoltare Intercomunitară „Aquainvest Mureş” cu nr. 22/05.03.2010 şi la S.C. Compania Aquaserv S.A. Tîrgu Mureş cu nr. 202662/05.03.2010, așa cum a fost modificat prin actele adiționale încheiate ulterior, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36 alin. (2) lit. „c” şi „d”, alin. (6) lit. „a”, pct. 14 și pct. 19, alin. (9), art. 45 alin. (3) şi a art. 115 alin. (1) lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se însuşeşte şi se aprobă Protocolul de predare - primire a investiţiei : „Extinderea și modernizarea stației de epurare din municipiul Sighișoara, județul Mureș”, încheiat între Compania Națională de Investiții „C.N.I.” - S.A, în calitate de predător şi Municipiul Sighişoara, în calitate de primitor, înregistrat la Compania Națională de Investiții „C.N.I.” - S.A. cu nr. 17.655/10.11.2017 și la Municipiul Sighișoara cu nr. 30.301/10.11.2017, conform anexei nr. 1, care face parte integrantă din prezenta hotărâre.

Art. 2. Se aprobă cuprinderea în domeniul public al Municipiului Sighişoara, a mijloacelor fixe rezultate în urma finalizării investiției: „Extinderea și modernizarea stației de epurare din municipiul Sighișoara, județul Mureș”, conform anexei nr. 2, care face parte integrantă din prezenta hotărâre.

 Art. 3. (1) Se aprobă completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare, conform art. 76 pct. 2 lit. b la Contractul de Delegare a Gestiunii Serviciilor Publice de alimentare cu apă şi de canalizare, înregistrat la Asociaţia de Dezvoltare Intercomunitară „Aquainvest Mureş” cu nr. 22/05.03.2010 şi la S.C. Compania Aquaserv S.A. Tîrgu Mureş cu nr. 202662/05.03.2010, aşa cum a fost modificat prin actele adiţionale încheiate ulterior, cu mijloacele fixe aferente sistemului de alimentare cu apă și de canalizare, rezultate în urma finalizării investiției: „Extinderea și modernizarea stației de epurare din municipiul Sighișoara, județul Mureș”, având valoarea totală de inventar de 31.334.008,66 lei, identificate conform anexei nr. 2 la prezenta hotărâre. 
(2) Completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare la Contractul de Delegare a Gestiunii Serviciilor Publice de alimentare cu apă şi de canalizare, înregistrat la Asociaţia de Dezvoltare Intercomunitară „Aquainvest Mureş” cu nr. 22/05.03.2010 şi la S.C. Compania Aquaserv S.A. Tîrgu Mureş cu nr. 202662/05.03.2010, aşa cum a fost modificat prin actele adiţionale încheiate ulterior, se va face prin act adiţional.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Direcția Administrarea Patrimoniului, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Buget, Contabilitate, Salarizare – Direcția Economică din cadrul Municipiului Sighișoara și S.C. Compania Aquaserv S.A. Tîrgu Mureș.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai-Marcel      

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția Administrarea Patrimoniului;

  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Biroul Buget, Contabilitate, Salarizare – Direcția Economică;

  2 ex. S.C. Compania Aquaserv S.A. Tîrgu Mureș;
  1 ex. Asociaţia de Dezvoltare Intercomunitară „Aquainvest Mureş”.
14 ex.
B.A. 

